Ambulansesjåfør tiltalt for uaktsom kjøring
En 68 år gammel kvinne mistet livet i ulykken, som skjedde 21. november i fjor. Ifølge tiltalen holdt ambulansesjåføren etter forholdene en for høy hastighet, melder NRK. BAKGRUNN: Thove (68) omkom i ambulanseulykken - Det var svært vanskelige kjøreforhold da ulykken skjedde. Det kan ha vært veldig lett å gjøre en feilbedømming. Vi har konkludert med at ambulansen har kjørt i under 100 kilometer i timen, sier lederen av Statens vegvesens ulykkesgruppe Stein Erichsrud. Et halvt døgn etter ambulanseulykken startet Vegvesenet arbeidet med bedre merking av ulykkessvingen. Ulykkesgruppen mener også at pasienten som døde var for dårlig sikret. Da ulykken skjedde var skulderstroppene ikke i bruk, og pasienten ble derfor kastet ut av bilen. - Vi mener at muligheten til å overleve hadde vært stor hvis beltene hadde vært brukt riktig, men vi vet ikke om pasienten hadde tålt sammenstøtet, sier Erichsrud. Også en ambulansearbeider, en lege og en anestesisykepleier som var i bilen da ulykken skjedde ble skadet. Dersom ambulansesjåføren blir dømt etter tiltalen, kan han straffes med bøter eller fengsel inntil ett år, skriver Ringblad.
Den 34 år gamle ambulansesjåføren som kjørte av E16 ved Nestunnelen i november i fjor, er tiltalt for uaktsom kjøring.